ਐਸ਼ਵਰਿਆ ਪਿੱਸੇ
ਐਸ਼ਵਰਿਆ ਪਿੱਸੇ (ਜਨਮ 14 ਅਗਸਤ 1995) ਇੱਕ ਭਾਰਤੀ ਸਰਕਟ ਅਤੇ ਆਫਰੋਡ ਮੋਟਰਸਾਈਕਲ ਰੇਸਰ ਹੈ। ਉਹ ਮੋਟਰਸਾਈਕਲਾਂ ਅਤੇ ਵਿਸ਼ਵ ਮੋਟਰ ਖੇਡਾਂ ਵਿੱਚ ਵਿਸ਼ਵ ਖ਼ਿਤਾਬ ਹਾਸਿਲ ਕਰਨ ਵਾਲੀ ਪਹਿਲੀ ਭਾਰਤੀ ਅਥਲੀਟ ਹੈ। ਉਸਨੇ ਐੱਫ਼.ਆਈ.ਐੱਮ. ਵਰਲਡ ਕੱਪ ਵਿੱਚ ਭਾਗ ਲਿਆ ਜਿੱਥੇ ਉਸ ਨੇ ਮਹਿਲਾ ਵਰਗ ਵਿੱਚ ਪਹਿਲਾ ਸਥਾਨ ਹਾਸਿਲ ਕੀਤਾ ਅਤੇ ਜੂਨੀਅਰ ਵਰਗ ਵਿੱਚ ਦੂਜਾ ਸਥਾਨ ਹਾਸਿਲ ਕੀਤਾ। ਇਸ ਮੁਕਾਬਲੇ ਵਿੱਚ ਦੋ ਦਿਨਾਂ ਵਿੱਚ 800-1000 ਕਿਲੋਮੀਟਰ ਖੇਤਰ ਵਿੱਚ ਵੱਖ–ਵੱਖ ਇਲਾਕਿਆਂ ਵਿੱਚੋਂ ਗੁਜ਼ਰਨਾ ਵੀ ਸ਼ਾਮਿਲ ਸੀ। ਪਿੱਸੇ ਨੇ 2017 ਅਤੇ 2018 ਵਿੱਚ ਨੈਸ਼ਨਲ ਰੈਲੀ ਚੈਂਪੀਅਨਸ਼ਿਪ ਜਿੱਤੀ ਹੈ। ਇਸ ਦੇ ਨਾਲ ਹੀ ਉਸ ਨੇ 2016-2017 ਵਿੱਚ ਰੋਡ ਰੇਸਿੰਗ ਅਤੇ ਰੈਲੀ ਚੈਂਪੀਅਨਸ਼ਿਪ ਵਿੱਚ ਰਾਸ਼ਟਰੀ ਖਿਤਾਬ ਹਾਸਿਲ ਕੀਤਾ। ਉਹ ਸਪੇਨ ਵਿੱਚ ਬਾਜਾ ਐਰਾਗੋਨ ਵਿਸ਼ਵ ਰੈਲੀ ਵਿੱਚ ਹਿੱਸਾ ਲੈਣ ਵਾਲੀ ਪਹਿਲੀ ਭਾਰਤੀ ਮਹਿਲਾ ਬਣ ਗਈ।